Avoid Max Open Cursor Error In .NET - CodeProject 11,037,102 members (82,106 online)
Thank u Last Visit: 31-Dec-99 19:00 Last Update: 23-Nov-14 18:28Refresh1 Kaapse metro spandeer R50 m. aan klinieke | Netwerk24
Kaapse metro spandeer R50 m. aan klinieke
Deur Warda Meyer 08 September 2018 09:12
Die Kaapse metroraad gaan meer as R50 miljoen spandeer om drie nuwe klinieke – in Pelican Park, Fisantekraal en Khayelitsha – te bou en tien ander op te gradeer.
Die Pelican Park-kliniek wat in aanbou is. Foto: Verskaf
As deel van die stad se kapitaalbestedingsplanne vir die huidige finansiële jaar sal die grootste deel van die geld op die voltooiing van die nuwe Pelican Park-kliniek, die bou van die Fisantekraal-kliniek en die uitbreiding van die Uitsig-kliniek se TB- en antiretrovirale behandelingseenheid spandeer word. R1,1 miljoen is ook vir die nuwe Zakhele-kliniek in Khayelitsha begroot.
JP Smith, burgemeesterskomiteelid vir maatskaplike dienste, sê R19 miljoen sal spandeer word op die kliniek in Pelican Park in die suidelike voorstede.
“Die bou van die Pelican Park-kliniek was nodig as gevolg van die ontwikkeling in die gebied en die toename in die inwonertal. Hoewel daar ’n paar weerverwante vertragings was, het die kontrakteur oor die algemeen goeie vordering gemaak en ek is baie opgewonde om die finale produk te sien.”
Aan die ander kant van die Skiereiland wag die stad se gesondheidsdepartement op die finale goedkeuring van die planne van die splinternuwe Fisantekraal-kliniek voordat boutenders aangevra gaan word.
Bouwerk is op dreef aan die Pelican Park-kliniek. Foto: Verskaf
R14 miljoen is in die huidige finansiële jaar hiervoor opsygesit, terwyl sowat R6 miljoen op die nuwe Uitsig-kliniek spandeer sal word.
Die departement begin ook met die opgradering en uitbreiding van verskeie ander klinieke in die stad om dienste te lewer aan mense met tuberkulose en dié wat antiretrovirale behandeling benodig.
Die stad se gesondheidsdepartement sal ook vir die eerste keer minstens twee klinieke opgradeer om spesifiek vir mense met diabetes voorsiening te maak. Dié geriewe sal in die Ocean View- en die Vuyani-kliniek in Guguletu ingerig word.
Smith het gesê dat sowat R800 000 vir veiligheidsopgraderings begroot is.
Meer oor: Metro | Jp Smith | Fisantekraal | Khayelitsha | Pelican Park
Claw benodig dringend hulp om sy diere te red
Toestande in Limpopo se hospitale onder loep